ФНа основу чл. 11. и 22. Покрајинске скупштинске одлуке о буџету АП Војводине за 2022. годину (,,Службени лист АПВ”, бр. 54/2021) у вези с Покрајинском скупштинском одлуком о програму заштите, уређења и коришћења пољопривредног земљишта на територији АП Војводине у 2022. години („Службени лист АПВ”, бр. 54/2021), а у складу са Правилником о спровођењу конкурса које расписује покрајински секретаријат за пољопривреду, водопривреду и шумарство, покрајински секретаријат за пољопривреду, водопривреду и шумарство (у даљем тексту: покрајински секретаријат) доноси:

**ОДЛУКА О ИЗМЕНИ КОНКУРСА**

**ЗА ДОДЕЛУ СРЕДСТАВА ЗА СУФИНАНСИРАЊЕ НАБАВКЕ**

**КОНСТРУКЦИЈА И ОПРЕМЕ ЗА БИЉНУ ПРОИЗВОДЊУ У ЗАШТИЋЕНОМ ПРОСТОРУ**

**НА ТЕРИТОРИЈИ АП ВОЈВОДИНЕ У 2022. ГОДИНИ**

У став 4. тачки 2. ВИСИНА И НАМЕНА ПОДСТИЦАЈНИХ СРЕДСТАВА Конкурса за доделу средстава за суфинансирање набавке конструкција и опреме за биљну производњу у заштићеном простору на територији АП Војводине у 2022. години дел број 104-401-189/2022-02 од 18.01.2022. године после износа 1.100,00 динара/м2, додаје се зарез и речи „односно 1210,00 динара/м2 динара за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, жене носиоци регистрованог пољопривредног газдинства и физичко лице и оснивач правног лице млађи од 40 година, а“, а у ставу 5. тачке 2. после износа 1.300,00 динара/кw додаје се зарез и речи „односно 1430,00 динара/кw подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, жене носиоци регистрованог пољопривредног газдинства и физичко лице и оснивач правног лице млађи од 40 година“.

Дел. број: 104-401-189/2022-02

У Новом Саду, дана 04.02.2022. године

**ПОКРАЈИНСКИ СЕКРЕТАР**

 **Чедомир Божић**